Çinyanovo (Mordoviya)

Çinyanovo (Многоликая Мордовия: Село Чиндяново) — Rusiya Federasiyası, Mordoviya Respublikası, Dubyonski rayonu ərazisində yerləşən kənd. Çinyanovo inzibati vahidliyinin mərkəzidir.

 Coğrafiya 
Kənd Kanskyakley çayı sahilində, rayon mərkəzindən 10 km aralıda yerləşir. Atyaşevo dəmiryolu stansiyası ilə arasında məsafə isə 27 km-dir. Şimal və şərq hissədən meşə ilə əhatə olunmuşdur. Cənubunda Krasnaya Luqa, qərbində isə Povodimovo kəndləri yerləşir. Povodimovo kəndinə Lenin küçəsi ilə birləşir.

 Adı 
Ad bir antroponimdir. Xristianlığı qəbul edənə qədər mordoviyalılar arasında geniş yayılmış "Çindyan" (Çindyans ) adı ilə əlaqədardır.

 Tarixi 
Kənd XVII əsrin əvvəllərində salınmışdır. 1863-cü ilə aid Simbirsk vilayətinin yaşayış məntəqələrinin siyahısında Çinyanovo 118 həyət qeydə alınır. 1930-cu ildə kənddə «Azadlıq» () adlı kolxoz təşkil edilmişdir. 1970-ci ildən kolxozun adı «Pobeda» olaraq adlandırılmışdır.

 Görməli yerləri 
 Böyük Vətən müharibəsində həlak olmuşların şərəfinə qoyulmuş abidə.
 Çinyanovo ətrafında İmenkov mədəniyyətinə aid məskənlərinin qalıqları.
 İnfrastruktur 
Müasir dövrdə kənddə orta məktəb, kitabxana, mədəniyyət evi, tibb məntəqəsi, rabitə qovşağı, idman zalı, stadion, provaslav məbədi fəaliyyət göstərir. Kənddə «Erzyanka» xalq-etnoqrafik ansamblı mövcuddur.
 Küçələr 
 Sovetskaya
 Koperativkaya
 Leninskaya
 Kooperativnaya
 Naberejnaya
 Qaqarin
 Molodyojnaya

 Tanınmış şəxsləri 
 А. S. Şeqlov — yazıçı.
 Aleksdandr Arapov — eyzyan əsilli şair, yazıçı, jurnalist, tərcüməçi.
 О. P. Vasilkin — Mordoviya Muxtar Sovet Sosialist Respublikasının əməkdar müəllimi. 
 M. M. Fedetova — Mordoviya Respublikasının əməkdar həkimi.
 Mixail Sedoykin — erzyan əsilli muğənni.

 Əhalisi 
2001-ci il Ümumrusiya siyahıya alınmasına kənddə 636 nəfər yaşamışdır. Əhalinin hamısı erzyan əsilli olmuşdur. 2016-cı il məlumatına görə isə kənddə 439 nəfər yaşayır.

 İstinadlar